**Cântul din cuvânt**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cântul din cuvânt

...

Cântecul vieții se află-n cuvânt,

În fiecare cuvânt pe care-l rostim,

O, Asinor visul meu cel sublim.

În cuvintele-ți calde, se aude un cânt!

...

E cântul cel sacru al vieții eterne,

De-acolo, de-acolo, din lumea de vis,

Când peste noi cădeau flori de cais,

Dar aici, Asinor, doar timpul se cerne!

...

În cuvintele-ți calde se aude un cânt,

Un cânt luat cu tine din lumea de vis,

E cântecul vieții ce-l auzim pe Tanis,

Pe care tu mi-l aduci cu fiecare cuvânt!